Harijs Avens
Harijs Avens (dzimis 1910. gada 21. oktobrī, miris 1976. gada 27. decembrī) bija latviešu aktieris. 1931. gadā absolvējis E. Feldmaņa teātra kursus, studējis Latvijas Universitātes Tieslietu un tautsaimniecības fakultātē. 1930. gados darbojies Latvijas Nacionālajā teātrī. Otrajā pasaules karā bijis vācu armijas būvpulkā, 1945. gadā nokļuvis filtrācijas nometnē. 1946. gadā atsāka strādāt Nacionālajā teātrī (tā laika nosaukums — Latvijas PSR Valsts Drāmas teātris). Tāpat tēlojis kino. 1950. gadā kļuvis par Latvijas Teātra biedrības biedru. Precējies ar Skaidrīti Avenu (dz. Sīpolu) (1914 - 1988), trīs bērni - Anda, Māra un Āris. Apbedīts Rīgas Meža kapos.